Amonija hidroksīds

Amonija hidroksīds ir bāziskas dabas amonjaka šķīdums ūdenī. No amonija hidroksīda ķīmiskās formulas NH4OH varētu nojaust, ka tas ir amonija sāls ar formulu [NH4+][OH-], taču nav iespējams iegūt tīrus amonija hidroksīda paraugus, kā tas būtu iespējams, ja tas būtu amonija sāls. Joni NH4+ un OH- neveido lielu daļu no kopējā amonjaka daudzuma amonija hidroksīdā, izņemot ārkārtīgi atšķaidītos šķīdumos.Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. p. 187. ISBN 978-0-13-039913-7

Šādu šķīdumu koncentrāciju mēra Baumē skalas vienībās (blīvums), kur 26 grādi pēc Baumē (apmēram 30% amonjaka pēc masas 15,5 °C vai 288,5 K temperatūrā) ir tipisks augstas koncentrācijas amonija hidroksīds."Ammonium hydroxide physical properties" (PDF). Archived from the original (PDF) on 27 November 2007.

 Iegūšana 

Amonija hidroksīdu iegūst, šķīdinot amonjaku ūdenī, taču šī ir atgriezeniska reakcija, tādēļ amonjaka hidroksīds ir iegūts tad, kad iestājas reakcijas līdzsvars:

NH3 + H2O ⇌ NH4+ + OH-

 Koncentrācija 

Līdzīgi citām gāzēm, amonjaka šķīdība samazinās, palielinoties šķīdinātāja temperatūrai. Jo lielāka amonjaka koncentrācija ir amonija hidroksīdā, jo mazāks ir tā blīvums. 15,6 °C temperatūrā koncentrēta amonija hidroksīda blīvums ir 0,88 g/ml, šķīdums pēc masas satur 35,6% amonjaka, tātad 308 gramus amonjaka uz litru, kā arī šķīduma molārā koncentrācija ir 18 mol/L. Augstākās temperatūrās šķīduma molārā koncentrācija samazinās, taču blīvums palielinās.Max Appl (2006). "Ammonia". Ammonia, in Ullmann's Encyclopedia of Industrial Chemistry. Weinheim: Wiley-VCH. doi:10.1002/14356007.a02_143.pub2. ISBN 978-3527306732 Šķīdumu karsējot, izdalās amonjaks.

 Izmantošana 

Amonija hidroksīdu (2-10%) saturošus tīrīšanas līdzekļus izmanto stikla, porcelāna un nerūsošā tērauda tīrīšanai, medicīnā kā dezinfekcijas līdzekļus; 10% šķīdumu sauc par "ožamo spirtu". Nav ieteicams ar amonija hidroksīdu saturošiem līdzekļiem apstrādāt skārienjutīgus ekrānus — tas kaitē ekrānam un aizsargslāņiem."The Facts About Ammonia". www.health.ny.gov.

Rūpniecībā to izmanto, lai iegūtu amīnus ar alkila grupu, lai gan bezūdens amonjaks tiek izmantots biežāk. To arī izmanto kopā ar hloru ūdens dezinficēšanā.Eller, Karsten; Henkes, Erhard; Rossbacher, Roland; Höke, Hartmut (2000). "Amines, Aliphatic". Ullmann's Encyclopedia of Industrial Chemistry. doi:10.1002/14356007.a02_001. ISBN 978-3-527-30673-2."Chloramines in Drinking Water". EPA. US Environmental Protection Agency.

Ķīmiskajā rūpniecībā to izmanto kā bāzi, ar to attīra metālus kā sudrabu un zeltu, taču tas ir nepiemērots porainu dārgakmeņu, piemēram, opālu attīrīšanai no piemaisījumiem. The Jeweler's Bench. 2015. Fine Jewelry Cleaner. Littleton, Colo.

 Atsauces 

Kategorija:Slāpeklis
Kategorija:Hidroksīdi
Kategorija:Skābuma regulētāji
Kategorija:Sadzīves ķīmija